

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinski načelnik**

KLASA: 214-02/20-01/02

URBROJ: 2198/09-2-20-1

Starigrad Paklenica, 29. lipnja 2020.

Na temelju članka 48. Zakona o lokalnoj i područnoj (regionalnoj) samoupravi („Narodne novine broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19), Zakona o zaštiti od požara („Narodne novine“ broj 92/10), članka 46. Statuta Općine Starigrad („Službeni glasnik Zadarske županije“ broj 3/18, 818 i 30/20), te Programa aktivnosti u provedbi posebnih mjera zaštite od požara od interesa za Republiku Hrvatsku u 2020. godini („Narodne novine“ broj 03/20), na prijedlog Stožera civilne zaštite Općine Starigrad, Općinski načelnik donosi

**PLAN**

**OPERATIVNE PROVEDBE PROGRAMA AKTIVNOSTI U PROVEDBI**

**POSEBNIH MJERA ZAŠTITE OD POŽARA OD INTERESA**

**ZA REPUBLIKU HRVATSKU U 2020. GODINI NA PODRUČJU OPĆINE STARIGRAD**

**I.**

Ovim Planom se utvrđuju osnovne pretpostavke, planiranje i provedba preventivne i operativne aktivnosti, ustrojavanje i organizacija, uporaba vatrogasnih snaga i opreme, financiranje, zapovijedanje i nadzor u provedbi posebnih mjera na otklanjanju opasnosti od nastanka i širenja požara na području Općine Starigrad u 2020. godini.

**II.**

Plan operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku u 2020. godini na području Općine Starigrad (u daljnjem tekstu: Plan) temelji se na Programu kojeg je donijela Vlada Republike Hrvatske (objavljen u Narodnim novinama broj 03/20) u dijelu koji se odnosi na područje Općine Starigrad kao jedinicu lokalne samouprave.

Ovim Planom se vrši privremeno usklađenje svih bitnih odrednica i podataka iz Procjene i Plana ugroženosti od požara Općine Starigrad temeljem iskustava stečenih od njihovog donošenja do izrade ovog Plana.

**III.**

Općina Starigrad izradila je Procjenu ugroženosti od požara i tehnoloških eksplozija i Plan zaštite od požara, sukladno Procjeni te ih donijela na općinskom vijeću. Općina Starigrad donijela je Odluku o agrotehničkim mjerama te uređivanju i održavanju poljoprivrednih rudina na području Općine Starigrad.

**IV.**

Temeljem Zakona o sustavu civilne zaštite ("Narodne novine" br. 82/15 i 118/18) Općina Starigrad donijela je sljedeće akte:

- Procjenu rizika od velikih nesreća za Općinu Starigrad

- Plan djelovanja civilne zaštite za Općinu Starigrad

- Analizu stanja sustava civilne zaštite na području Općine Starigrad u 2019. godini

- Smjernice za organizaciju i razvoj sustava zaštite i spašavanja na području Općine Starigrad za razdoblje 2016.- 2020. godine

- Godišnji plan razvoja sustava civilne zaštite na području Općine Starigrad za 2020. godinu s financijskim učincima za trogodišnje razdoblje (2020. - 2022.)

- Odluka o osnivanju i imenovanju Stožera civilne zaštite Općine Starigrad

- Plan pozivanja i aktiviranja Stožera civilne zaštite Općine Starigrad

- Poslovnik o radu Stožera civilne zaštite Općine Starigrad

- Odluka o određivanju pravnih osoba od interesa za sustav civilne zaštite na području Općine Starigrad

**V.**

Prema Planu zaštite od požara na području Općine Starigrad djeluje:

**VATROGASNA POSTROJBA DVD „STARIGRAD** **PAKLENICA“**

- područje odgovornosti i djelovanja je čitavo područje Općine Starigrad,

- zadaće: primanje poziva i izlazak na intervenciju u propisanom vremenu, gašenje svih vrsta požara bez obzira na složenost (požara otvorenog prostora, požara građevinskih i gospodarskih objekata), spašavanje ljudi i imovine ugroženih požarom, pružanje tehničke pomoći u nezgodama i opasnim situacijama, obavljanje drugih poslova u nezgodama, ekološkim i inim nesrećama, sudjelovanje u provedbi preventivnih mjera zaštite od požara i eksplozija, edukacija stanovništva po pitanju vatrozaštite (naročito mladeži), sudjelovanje u provedbi preventivnih mjera zaštite od požara i eksplozija.

Mogući veći broj požara na otvorenom prostoru, pretežno u ljetnim mjesecima zahtijeva učešće većeg broja vatrogasaca, kako za sam period gašenja požara tako i po završetku akcije gašenja kod čuvanja požarišta pa pored navedenih postrojbi na području Općine Starigrad mogu intervenirati i dobrovoljna vatrogasna društva udružena u Vatrogasnu zajednice Zadarske županije.

**VI.**

Radi omogućavanja normalnog kretanja vatrogasnim vozilima u šumskim područjima potrebno je izvršiti uklanjanje raslinja uz šumske putove na problematičnim dijelovima, a nakon izvršenog kontrolnog pregleda šumskih putova od strane operativnih članova DVD Starigrad Paklenica. Za organizaciju i provedbu ove aktivnosti zadužuje se JUO Općine Starigrad, Odsjek za komunalne poslove i prostorno planiranje, a za provedbu aktivnosti komunalno društvo Argyruntum d.o.o. i Hrvatske šume, UŠP Split, Šumarija Zadar, ovisno o nadležnosti nad prodručjem šumskih puteva.

**VII.**

Na području Općine Starigrad nalazi se odlagalište otpada Samograd. Od 01.07.2012. godine na isto se ne odlaže komunalni otpad već samo iskopni materijal. Početak sanacije odlagališta i time konačno zatvaranje planira se do kraja godine, a temeljem ishodovane građevinske dozvole i Odluke o financiranju iz europskih fondova.

Na području Općine Starigrad nema evidentiranih značajnijih lokaliteta odlagališta otpada. Na mjestima koja su potencijalna odlagališta otpada postavljene su table sa upozorenjima o zabrani odlaganja komunalnog i drugog otpada, a nastavljat će se i dalje po potrebi.

Jedinstveni upravni odjel Općine Starigrad zadužen je za konstantno praćenje stanja zaštite okoliša i gospodarenja otpadom, kao i poduzimanje stalnih mjera s ciljem sprječavanja nastajanja i sanacije «divljih» deponija, kao i drugih lokacija na kojima se povremeno nalazi deponirani otpad.

**VIII.**

Motriteljsko- dojavna služba ustrojava se s ciljem ranog i pravovremenog otkrivanja i dojave požara. Izviđačko preventivne ophodnje ustrojavaju se s ciljem poduzimanja mjera za uklanjanje potencijalnih izvora opasnosti odnosno pravovremeno otkrivanje, javljanje i gašenje požara u samom začetku.

Na području Općine Starigrad postoje građevine i otvorene površine koje su razvrstane u najviše kategorije ugroženosti te se motrenja i ophodnje vrše u danima velikog i vrlo velikog razreda opasnosti od nastanka i širenja požara otvorenog prostora te u danima prosudbe Vatrogasnog operativnog centra Zadar za takvim djelovanjem.

**IX.**

Vatrogasci DVD-a Starigrad Paklenica vrše izviđačko preventivne ophodnje. Ophodnje se obavljaju u danima velikog i vrlo velikog razreda opasnosti od nastajanja i širenja požara otvorenog prostora te u danima prosudbe Vatrogasno operativnog centra za takvo djelovanje.

**X.**

Vrstu vozila za ophodnje, dnevni raspored vatrogasaca i plan ophodnje izrađuje zapovjednik vatrogasne postrojbe.

Izviđačko preventivne ophodnje obavljat će vatrogasci u radnim odorama opremljeni potrebnom opremom. Dinamika Izviđačko preventivnih ophodnji utvrđuje se po dnevnom nalogu zapovjednika, što se evidentira u dnevniku obavljanja ophodnji. U slučaju dojave Motriteljsko dojavne službe na zamijećene događaje požarne opasnosti na terenu, ophodnja će se upućivati na takve lokacije s ciljem poduzimanja mjera za brzu akciju gašenja požara u začetku.

**XI.**

Na području Općine Starigrad postoji potreba za izgradnjom novih prosjeka i probijanja novih protupožarnih putova. Područje je pokriveno mrežom šumskih cesta, a postoje i izvedeni prosjeci u zonama dalekovoda, međutim iste je potrebno održavati a po potrebi i probijati nove putove.

U slučaju eventualne potrebe za žurnu izradu prosjeka i probijanje protupožarnih putova radi zaustavljanja širenja šumskog požara na području Općine Starigrad angažirat će se teška mehanizacija sljedećih tvrtki:

|  |  |  |  |  |  |
| --- | --- | --- | --- | --- | --- |
| Red.  br. | VLASNIK MTS | VRSTA | VOZAČ | ODGOVORNA  OSOBA | TELEFON/  MOBITEL |
| 1. | Argyruntum d.o.o.  (Komunalno poduzeće) | - Kombinirka  - Kamion kiper mali (Iveco Daily) |  | Mario Zubčić, dir. | 023/359-264  098/750-819 |
| 2. | Ante Jurlina | - Bageri (2 kom)  - Kamion (kiper) (2 kom)  -Kombinirka | Ante Jurlina | Ante Jurlina, vl. | 098/513-128 |
| 3. | Ždrilo d.o.o. | - Kamion kiper sa kranom (mali)  - Damper mini  - Kamion kiper (veliki)  - Mini bager (2 kom)  -Bager gusjeničar (veliki)  -viličar  -utovarivač (mini)  -prikolica (2 osovine) | Ante Knežević | Mila Knežević | 023/369-128  098/838-389  098/9490002 |
| 4. | Prijevoznički obrt Ivana | - Kamion (cisterna)  -Kamion (kiper)  - Bager (veliki)  - Bager mini | Josip Krapić | Josip Krapić, vl. | 098/521 – 546 |
| 5. | Prijevoznički obrt  „Ćubo“ | - Kamion kiper (2 kom)  - Utovarivač/viličar  - Mini bager | Mile Jurlina | Jasminka Jurlina, vl. | 098/191-11-29 |
| 6. | U.O.  „Rajna“ | - Terensko vozilo  Landrover  Defender (5 kom) | Marin  Marasović  -Majo | Marin  Marasović  -Majo, vl. | 098/272-878 |
| 7. | U.O.  „Lucija“ | -Terensko vozilo  Mercedes PUCH  (3 kom) | Rudolf Katić | Štefica KATIĆ, vl. | 098/303-476 |

Navedene tvrtke se obavezuju temeljem telefonskog poziva žurno angažirati tešku građevinsku mehanizaciju, a Općina Starigrad se obavezuje isplatiti naknadu za izvršene radove prema lokalnim tržnim cijenama po dostavi računa, temeljem prethodno usuglašenog i ovjerenog troškovnika radova.

**XII.**

Vozila, oprema i tehnika VP DVD Starigrad Paklenica potrebna za djelovanje tijekom protupožarne sezone je pripremljena i nalazi se u ispravnom stanju.

**XIII.**

Za koordinaciju u akcijama civilne zaštite na području Općine Starigrad u slučaju nastupanja elementarnih nepogoda ustrojen je Stožer civilne zaštite Općine Starigrad. Kao član Stožera civilne zaštite Općine Starigrad uključen je zapovjednik DVD Starigrad Paklenica te predstavnici Ministarstva unutarnjih poslova (MUP-a) PP Obrovac i Ravnateljstva civilne zaštite.

**XIV.**

Poradi učinkovitog vođenja posebno složenih višednevnih intervencija, na raspolaganje operativnom stožeru intervencije i vatrogasnim snagama stavlja se prostor:

- DVD-a Starigrad Paklenica

- zgrade općine

**XV.**

Za potrebe djelovanja operativnih i zapovjednih snaga civilne zaštite u slučaju neposredne opasnosti od teških elementarnih nepogoda koriste se prostori:

- DVD-a Starigrad Paklenica

- zgrade općine.

**XVI.**

Osoba zadužena za koordinaciju provedbe Programa Vlade RH za Općinu Starigrad je Mario Zubčić, direktor komunalnog poduzeća Argyruntum d.o.o.

**XVII.**

U Proračunu Općine Starigrad za 2020. godinu osigurana su sredstva za potrebe sustava civilne zaštite u ukupnom iznosu od 420.000,00 kn, od čega 360.000,00 kuna isključivo za vatrogastvo (Dobrovoljno vatrogasno društvo Starigrad Paklenica, troškovi motrenja i ophodnji, prijevoza i prehrane).

**XVIII.**

Ovaj Plan stupa na snagu danom donošenja, a objavit će se na oglasnoj ploči Općine Starigrad i web stranicama Općine Starigrad.

Općinski načelnik

Krste Ramić, dipl. oec.